Arðsemi eigin fjár á tímabilinu var 12,5% á ársgrundvelli samanborið við 5% á sama tímabili 2016 . Vaxtamunur eigna og skulda nam 2,2% á fyrsta ársfjórðungi 2017 en var 1,9% á sama tímabili árið áður . Eigið fé Landsbankans var 233,9 milljarðar króna 31. mars sl. og eiginfjárhlutfallið var 27,4% . Tekjur bankans halda áfram að aukast sem stafar bæði af auknum umsvifum í atvinnulífinu og aukinni markaðshlutdeild . Á einstaklingsmarkaði er Landsbankinn nú með 39,2% hlutdeild , samkvæmt Gallup-könnunum . Hreinar vaxtatekjur námu 8 milljörðum króna á fyrstu þremur mánuðum ársins í samanburði við 7,5 milljarða króna á sama tímabili árið 2016 . Virðisbreytingar útlána á fyrstu þremur mánuðum ársins voru jákvæðar um 1,8 milljarð króna . Kostnaðarhlutfall fyrstu þriggja mánaða ársins var 42,5% samanborið við 55,8% á sama tíma árið áður . Stöðugildi voru 1.000 þann 31. mars en voru 1.063 á sama tíma í fyrra . Eigið fé Landsbankans nam í lok mars um 233,9 milljörðum króna og hefur það lækkað um 7% frá áramótum . Ný útlán til viðskiptavina á fyrsta ársfjórðungi eru um 75 milljarðar króna en að teknu tilliti til afborgana , virðisbreytinga og fleiri þátta hækka heildarútlán um 19 milljarða á tímabilinu . Landsbankinn gaf í mars út skuldabréf að fjárhæð 300 milljónir evra , að jafnvirði um 34 milljarða króna . Í september 2016 birti Landsbankinn tilkynningu um að bankinn byðist til að kaupa hluti af hluthöfum samkvæmt endurkaupaáætlun á þremur nánar tilgreindum endurkaupatímabilum . Þriðja endurkaupatímabilið var frá 13. febrúar 2017 til og með 24. febrúar 2017 . Á þriðja endurkaupatímabilinu keypti Landsbankinn samtals 8.509.625 eigin hluti á genginu 10,6226 að kaupvirði 90.394.085 krónur . Þá verður þar hægt að fá aðstoð og kennslu við að nýta stafrænar lausnir bankans .